**PÁLYÁZATI FELHÍVÁS**

**( nyelvi képzés)**

A **HODOSZ Európáért Alapítvány** pályázatot ír ki a honvédségi szakszervezeti tagsággal rendelkező közalkalmazottak számára az alapítvány Alapító Okiratában megjelölt célkitűzések figyelembevételével, **a nyelvi képzés és a digitális képességfejlesztés** oktatási területre.

**A pályázat célja:** hozzájárulni, ha kis lépésekkel is, a társadalom és egyén közös szükségleteinek kielégítéséhez, korunk két fontos meghatározó képességének, a digitális írástudás és a nyelvtudás megszerzéséhez. A 21. században mindkét képesség a sikeresség, gyarapodás és boldogulás legfontosabb eszköze. Az alapítvány azt szeretné, ha a HODOSZ tagsága versenyképes tudással rendelkezne honvédségi feladatellátása során.

A felkészült, kompetens munkatársak hatása a szervezet életére sokkal erőteljesebb lehet, mint ami a napi rutinfeladatokból következik: észlelői és jelzői lehetnek a változó igényeknek, kezdeményezői a fejlesztést célzó innovációs folyamatoknak, alakítói a szervezeti kultúrának.

**Pályázati program – 2. Nyelvi képzés**

**A megpályázható nyelv: angol**

**Jelentkezők köre:**

10 fő aktív honvédségi közalkalmazott, HODOSZ tag

**Jelentkezési határidő:**

2017. október 25.

**A pályázat benyújtása:**

A Jelentkezési lap kitöltésével,

az alábbi email címre megküldve: bakos.klara@uni-nke.hu

**Pályázat elbírálása:**

AHODOSZ Európáért Alapítvány kuratóriuma dönt;

értékelési szempont: érkezési sorrend

**Támogatás mértéke:**

A tanfolyam árának 50%-a, maximum 40 ezer Ft

A pályázó a tanfolyam egyéb költségeit, mint a használandó tankönyv, jegyzetfüzet stb. egyénileg állja.

Az alapítvány kizárólag a felnőttképzési törvényi előírásoknak eleget tevő nyelviskolában végzett képzést támogatja. A pályázó a fenti feltételek figyelembevételével önmaga választ a rendelkezésre álló nyelviskolák és azok képzési kínálata között.